АҞӘА, лаҵара 13 - Sputnik. Урыстәыла аиҳабыра адырганҵа зҭаху атауарқәа рсиа арҭбааит ҳәа аанацҳауеит РИА Новости агазеҭ "Ведомости" адыррақәа ҵаҵӷәыс иганы.
Абри азы ақәҵара инапы аҵеиҩит Дмитри Медведев.
Адырганҵа зҭатәу атауарқәа ргәыԥ иаҵанакит:
Акәацлых, аԥсыӡлых;
Ахаатәы;
Абзазаратә техника;
Ахәыҷқәа рыфатә;
Аҵиаахәшақәа;
Абзазаратә химиа;
Акосметика;
Аџьбарра злам арыжәтә.
Аиҳабыра ари ажәалагала нанашьҭит Евразиатәи аекономикатә комиссиа ахеилак ахь. Иахьазы адырганҵа иаҵанакуеит аҭҭынлыхи ахәышәқәа рыхәҭаки. Зынӡа иазыԥхьагәаҭоуп атауарқәа ргәыԥ 21.
2024 шықәса рзы иаԥырҵараны иҟоуп атауарқәа рсиаҭбаа.